               REGULAMENTUL DE PUNERE ÎN APLICARE (UE) …/… AL COMISIEI

               din 22.1.2018

               de modificare a Regulamentului de punere în aplicare (UE) 2015/2378 în ceea ce privește formularul și condițiile de comunicare pentru evaluarea anuală a eficacității schimbului automat de informații și a listei cu datele statistice care urmează să fie furnizate de statele membre în vederea evaluării Directivei 2011/16/UE a Consiliului

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Directiva 2011/16/UE a Consiliului din 15 februarie 2011 privind cooperarea administrativă în domeniul fiscal și de abrogare a Directivei 77/799/CE
                  1
               , în special articolul 23 alineatele (3) și (4),

               întrucât:

               (1)Articolul 23 alineatul (3) din Directiva 2011/16/UE prevede o evaluare anuală a eficacității schimbului automat de informații care este comunicată Comisiei de către statele membre.

               (2)Articolul 23 alineatul (4) din Directiva 2011/16/UE prevede o listă cu datele statistice care urmează să fie furnizate de statele membre în vederea evaluării respectivei directive.

               (3)Lista nu include date statistice în ceea ce privește schimbul obligatoriu de informații în conformitate cu articolul 8a din Directiva 2011/16/UE, întrucât aceste date vor fi colectate de către Comisie din registrul central instituit în conformitate cu articolul 21 alineatul (5) din Directiva 2011/16/UE.

               (4)Prin urmare, Regulamentul de punere în aplicare (UE) 2015/2378 al Comisiei
                  2
                ar trebui modificat în consecință.

               (5)Măsurile prevăzute în prezentul regulament sunt conforme cu avizul Comitetului pentru cooperare administrativă în domeniul fiscal,

               ADOPTĂ PREZENTUL REGULAMENT:

               Articolul 1

               Modificări aduse Regulamentului de punere în aplicare (UE) 2015/2378

               Regulamentul de punere în aplicare (UE) 2015/2378 se modifică după cum urmează:

               1. Se inserează următoarele articole 2c și 2d:

               „Articolul 2c

               Formularul și condițiile de comunicare a evaluării anuale

               (1) Formularul de comunicare a evaluării anuale a eficacității schimbului automat de informații, precum și a rezultatelor practice obținute, în conformitate cu articolul 23 alineatul (3) din Directiva 2011/16/UE este stabilit în anexa VIII la prezentul regulament.

               (2) Înainte de data de 1 aprilie a fiecărui an, statele membre transmit Comisiei evaluarea anuală, pe cale electronică, utilizând formularul menționat la alineatul (1). Evaluarea acoperă perioada anului calendaristic precedent.

               Articolul 2d

               Lista cu date statistice

               (1) Lista cu datele statistice necesare pentru toate formele de cooperare administrativă, altele decât schimbul automat obligatoriu de informații, în conformitate cu articolul 23 alineatul (4) din Directiva 2011/16/UE, este stabilită în anexa IX la prezentul regulament.

               Lista cu datele statistice necesare pentru schimbul automat obligatoriu de informații, în conformitate cu articolul 8 alineatul (1) din Directiva 2011/16/UE, este stabilită în anexa X la prezentul regulament.

               Lista cu datele statistice necesare pentru schimbul automat obligatoriu de informații, în conformitate cu articolul 8 alineatul (3a) din Directiva 2011/16/UE, este stabilită în anexa XI la prezentul regulament.

               Lista cu datele statistice necesare pentru schimbul automat obligatoriu de informații, în conformitate cu articolul 8aa din Directiva 2011/16/UE, este stabilită în anexa XII la prezentul regulament.

               (2) Înainte de data de 1 aprilie a fiecărui an, statele membre transmit Comisiei, pe cale electronică, datele statistice privind toate formele de cooperare administrativă, altele decât schimbul automat obligatoriu de informații în conformitate cu lista stabilită în anexa IX, cu privire la anul calendaristic precedent.

               (3) Înainte de data de 1 noiembrie a fiecărui an, statele membre transmit Comisiei, pe cale electronică, datele statistice privind schimbul automat obligatoriu de informații în conformitate cu lista prevăzută în anexa X, anexa XI și anexa XII.”

               2. Se adaugă anexele VIII, IX, X, XI și XII, astfel cum se indică în anexa la prezentul regulament.

               Articolul 2

               Intrarea în vigoare și aplicarea

               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles, 22.1.2018

                     Pentru Comisie

                     Preşedintele
                     Jean-Claude JUNCKER

                     (1)

                        JO L 64, 11.3.2011, p. 1.

                     (2)

                        Regulamentul de punere în aplicare (UE) 2015/2378 al Comisiei din 15 decembrie 2015 de stabilire a normelor de punere în aplicare a anumitor dispoziții din Directiva 2011/16/UE a Consiliului privind cooperarea administrativă în domeniul fiscal, și de abrogare a Regulamentului de punere în aplicare (UE) nr. 1156/2012 (JO L 332, 18.12.2015, p. 19).

    ---documentbreak---

               ANEXĂ

               la

               REGULAMENTUL DE PUNERE ÎN APLICARE (UE) …/… AL COMISIEI

               de modificare a Regulamentului de punere în aplicare (UE) 2015/2378 în ceea ce privește formularul și condițiile de comunicare pentru evaluarea anuală a eficacității schimbului automat de informații și a listei cu datele statistice care urmează să fie furnizate de statele membre în vederea evaluării Directivei 2011/16/UE a Consiliului

               La Regulamentul (UE) nr. 2015/2378 se adaugă următoarele anexe:

               ANEXA VIII

               Formularul menționat la articolul 2c

               Formularul pentru comunicarea în temeiul articolului 23 alineatul (3) din Directiva 2011/16/UE cuprinde informațiile următoare:

               - identificarea statului membru care răspunde la chestionar;

               - disponibilitatea informațiilor în statul membru;

               - monitorizarea trimiterii feedbackului anual bilateral, astfel cum se prevede la articolul 14 alineatul (2);

               - eficacitatea schimbului automat de informații

               - prelucrarea informațiilor primite și principalele probleme tehnice generale (TI) întâlnite;

               - calitatea informațiilor primite, care conțin identificarea destinatarilor/părților; probleme în ceea ce privește conținutul informațiilor primite și sugestii conexe;

               - utilitatea și eficacitatea respectării procedurilor, conținutul de informații utile în principiu; utilizarea prezentă și viitoare a informațiilor; utilizarea informațiilor per domeniu fiscal; cooperarea administrativă încurajată prin utilizarea informațiilor primite;

               - rezultate practice obținute, care conțin rezultatele totale (inclusiv proiecte speciale); rezultatul specific al proiectelor speciale; costurile administrative și alte costuri relevante pentru elaborarea și punerea în aplicare a schimbului automat de informații (SAOI); costurile administrative pentru operațiunile SAOI recurente; alte costuri relevante pentru operațiunile vizând respectarea obligațiilor fiscale; experiențele pozitive și negative acumulate; principalele aspecte care generează litigii și proceduri judiciare;

               - rata de succes în ceea ce privește obligația de a transmite rapoartele pentru fiecare țară în parte statelor membre vizate (numărul de rapoarte pentru fiecare țară în parte primite de la autoritățile fiscale ale altor state membre / Numărul de rapoarte pentru fiecare țară în parte care urmează să fie primit de la autoritățile fiscale ale altor state membre;

               - rata de conformare a entităților raportoare, în ceea ce privește obligația de a furniza rapoarte pentru fiecare țară în parte (Număr de rapoarte pentru fiecare țară în parte primite / Numărul de rapoarte pentru fiecare țară în parte care trebuie raportate);

               - lista oricărei jurisdicții în care își au sediul societățile-mamă finale ale entităților raportoare rezidente în Uniune, dar pentru care nu au fost depuse sau transmise rapoartele pentru fiecare țară în parte.

               ANEXA IX

               Lista vizată la articolul 2d

               Datele statistice necesare pentru formele de cooperare administrativă, altele decât schimbul automat obligatoriu de informații, menționate la articolul 23 alineatul (4) din Directiva 2011/16/UE, acoperă următoarele informații:

               - identificarea statului membru;

               - anul;

               - Partea A: Statistici pentru fiecare stat membru în parte privind schimbul de informații

               - privind schimbul de informații la cerere (articolele 5, 6 și 7 din Directiva 2011/16/UE),

               - numărul de cereri trimise;

               - numărul de răspunsuri primite;

               - numărul de răspunsuri complete primite în termen de șase luni;

               - numărul de răspunsuri pentru care s-au primit (parțial sau în totalitate) informații în termen de două luni;

               - numărul de cereri primite;

               - numărul de răspunsuri trimise;

               - numărul de refuzuri în baza articolului 17 din Directiva 2011/16/UE;

               - privind schimbul de informații spontan (articolele 9 și 10 din Directiva 2011/16/UE),

               - numărul de schimburi spontane trimise;

               - numărul de schimburi spontane primite;

               - numărul de decizii fiscale cu aplicare transfrontalieră trimise;

               - numărul de decizii fiscale cu aplicare transfrontalieră primite;

               - numărul de acorduri prealabile unilaterale privind prețul de transfer trimise;

               - numărul de acorduri prealabile unilaterale privind prețul de transfer primite;

               - Partea B: Statistici privind alte forme de cooperare administrativă

               - privind prezența în birourile administrative și participarea la anchetele administrative (articolul 11 din Directiva 2011/16/UE),

               - numărul de noi prezențe în birourile administrative și de participări la anchetele administrative;

               - privind controalele simultane (articolul 12 din Directiva 2011/16/UE),

               - numărul de controale simultane realizate la inițiativa statului membru;

               - numărul de controale simultane la care statul membru a participat;

               - privind cererile de notificare (articolul 13 din Directiva 2011/16/UE),

               - numărul de cereri de notificare trimise;

               - numărul de cereri de notificare primite;

               - privind feedbackul (articolul 14 din Directiva 2011/16/UE),

               - numărul de cereri de feedback trimise;

               - cantitatea de feedback primit;

               - numărul de cereri de feedback primite;

               - cantitatea de feedback trimis;

               - Partea C: Statistici privind veniturile suplimentare estimate sau creșterea impozitului datorat evaluat datorită cooperării administrative. Informațiile prevăzute în această parte sunt opționale.

               - din schimbul de informații la cerere;

               - din schimbul spontan de informații;

               - în urma unui control simultan;

               - cifre generale și număr de cazuri.

               ANEXA X

               Lista vizată la articolul 2d

               Datele statistice necesare pentru schimbul automat obligatoriu de informații în temeiul articolului 23 alineatul (4) din Directiva 2011/16/UE cu privire la categoriile de venituri și de capital enumerate la articolul 8 alineatul (1) din directiva menționată cuprind următoarele informații:

               - pentru toate categoriile de venituri și de capital menționate la articolul 8 alineatul (1) din Directiva 2011/16/UE: statistici privind mesajul și contribuabilul;

               - în cazul veniturilor din muncă și al sporurilor de conducere: statistici cu privire la mesaj și destinatar, mesaj și plătitor, beneficiar și relație, plătitor și relație, beneficiar și venituri;

               - în cazul pensiilor: statistici cu privire la mesaj și destinatar, mesaj și plătitor, beneficiar, plătitor, schemă, venituri;

               - în cazul produselor de asigurare de viață: statistici cu privire la mesaj și politică, politică în ansamblu, evenimente;

               - în cazul în cazul deținerii de bunuri imobile și al veniturilor obținute de pe urma acestora: statistici cu privire la mesaj și parte, parte în general, cantitatea și valoarea proprietății, numărul și valoarea tranzacțiilor, numărul împrumuturilor înregistrate și valoarea acestora, cantitatea și valoarea venitului de drept;

               - în cazul mesajelor de stare: statistici privind mesajul de stare, erorile mesajului de stare;

               - în cazul mesajelor de date zero: statistici referitoare la mesajele de date zero.

               ANEXA XI

               Lista vizată la articolul 2d

               Datele statistice necesare pentru schimbul automat obligatoriu de informații în conformitate cu articolul 8 alineatul (3a) din Directiva 2011/16/UE, în temeiul articolului 23 alineatul (4) din directiva menționată cuprind următoarele informații:

               - per mesaj, statisticile privind țara de origine și țara de destinație, numărul total de înregistrări, sumele totale plătite;

               - per țară de origine, statisticile privind numărul total de instituții financiare raportoare, sumele totale plătite;

               - per cont unic, statisticile privind cantitatea titularului de cont, categoria de plată, valoarea per categorie de plată;

               - per cont, statistici privind tipul titularului de cont, numărul de identificare fiscală al titularului sau echivalentul funcțional, țara de reședință a titularului de cont, persoană fizică ca titular de cont, cont închis, cont inactiv;

               - per titular de cont, statistici privind tipul de persoane care exercită controlul, numărul de identificare fiscală al persoanei care exercită controlul sau echivalentul funcțional, țara de reședință a persoanei care exercită controlul, persoana fizică care exercită controlul.

               ANEXA XII

               Lista vizată la articolul 2d

               Datele statistice necesare pentru schimbul automat și obligatoriu de informații în conformitate cu articolul 8aa din Directiva 2011/16/UE, în temeiul articolului 23 alineatul (4) din directiva menționată, cuprind următoarele informații:

               - numărul de rapoarte pentru fiecare țară în parte primite de la entitățile raportoare;

               - numărul de rapoarte pentru fiecare țară în parte, care urmează să fie raportate de entitățile raportoare, dar care nu au fost primite sau au fost transmise parțial, defalcarea pe jurisdicții a societăților-mamă finale;

               - numărul de rapoarte pentru fiecare țară în parte primite de la toate celelalte state membre;

               - numărul de rapoarte pentru fiecare țară în parte care trebuiau prezentate dar nu au fost primite de la toate celelalte state membre;

               - numărul de rapoarte pentru fiecare țară în parte trimise tuturor celorlalte state membre.


title: REGULAMENTUL DE PUNERE ÎN APLICARE (UE) …/… AL COMISIEI de modificare a Regulamentului de punere în aplicare (UE) nr. 809/2014 în ceea ce privește cerința menționată pe etichete referitoare la cererile de ajutor privind suprafețele utilizate pentru producția de cânepă

text:
               REGULAMENTUL DE PUNERE ÎN APLICARE (UE) …/… AL COMISIEI

               din 14.5.2018

               de modificare a Regulamentului de punere în aplicare (UE) nr. 809/2014 în ceea ce privește cerința menționată pe etichete referitoare la cererile de ajutor privind suprafețele utilizate pentru producția de cânepă

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului
                  1
               , în special articolul 78 primul paragraf litera (b),

               întrucât:

               (1)În sensul articolului 17 alineatul (7) primul paragraf litera (c) din Regulamentul de punere în aplicare (UE) nr. 809/2014 al Comisiei
                  2
               , cererea unică trebuie să conțină, în cazul suprafețelor utilizate pentru producția de cânepă, etichetele oficiale aplicate pe ambalajele semințelor utilizate, în conformitate cu Directiva 2002/57/CE a Consiliului
                  3
               .

               (2)Articolul 9 alineatul (1) din Regulamentul delegat (UE) nr. 639/2014 al Comisiei
                  4
               , astfel cum a fost modificat prin Regulamentul delegat (UE) …./… al Comisiei
                  5
               , include o alternativă pentru certificarea semințelor de cânepă în cazul soiurilor de conservare în conformitate cu Directiva 2008/62/CE a Comisiei
                  6
               .

               (3)Prin urmare, este adecvat să se modifice litera (c) de la primul paragraf al articolului 17 alineatul (7) din Regulamentul de punere în aplicare (UE) nr. 809/2014 și să se specifice documentele care urmează a fi admise ca etichete oficiale în cazul soiurilor de conservare certificate în conformitate cu Directiva 2008/62/CE.

               (4)Prin urmare, Regulamentul de punere în aplicare (UE) nr. 809/2014 ar trebui modificat în consecință.

               (5)Măsurile prevăzute în prezentul regulament sunt conforme cu avizul Comitetului privind plățile directe,

               ADOPTĂ PREZENTUL REGULAMENT:

               Articolul 1

               În primul paragraf al articolului 17 alineatul (7) din Regulamentul de punere în aplicare (UE) nr. 809/2014, litera (c) se înlocuiește cu următorul text:

                  „(c) etichetele oficiale aplicate pe ambalajele semințelor în conformitate cu Directiva 2002/57/CE a Consiliului*, și în special cu articolul 12 sau orice alt document recunoscut ca echivalent de către statul membru; sau, în cazul soiurilor de conservare certificate în conformitate cu Directiva 2008/62/CE a Comisiei**, etichetele furnizorului sau mențiunea imprimată sau ștampilată aplicată pe ambalajul semințelor de soiuri de conservare astfel cum sunt menționate la articolul 18 din directiva respectivă.

               *
                     Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibre (JO L 193, 20.7.2002, p. 74).

               **
                     Directiva 2008/62/CE a Comisiei din 20 iunie 2008 de stabilire a anumitor derogări pentru acceptarea soiurilor locale și a varietăților agricole adaptate natural la condițiile locale și regionale și amenințate de eroziunea genetică și pentru comercializarea semințelor și cartofilor de sămânță ale acestor soiuri locale și varietăți (JO L 162, 21.6.2008, p. 13).”.

               Articolul 2

               Prezentul regulament intră în vigoare în ziua următoare datei publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles, 14.5.2018

                     Pentru Comisie

                     Preşedintele
                     Jean-Claude JUNCKER

                     (1)

                        JO L 347, 20.12.2013, p. 549.

                     (2)

                        Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea (JO L 227, 31.7.2014, p. 69).

                     (3)

                        Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibre (JO L 193, 20.7.2002, p. 74).

                     (4)

                        Regulamentul delegat (UE) nr. 639/2014 al Comisiei din 11 martie 2014 de completare a Regulamentului (UE) nr. 1307/2013 al Parlamentului European și al Consiliului de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de modificare a anexei X la regulamentul menționat (JO L 181, 20.6.2014, p. 1).

                     (5)

                        JO […]

                     (6)

                        Directiva 2008/62/CE a Comisiei din 20 iunie 2008 de stabilire a anumitor derogări pentru acceptarea soiurilor locale și a varietăților agricole adaptate natural la condițiile locale și regionale și amenințate de eroziunea genetică și pentru comercializarea semințelor și cartofilor de sămânță ale acestor soiuri locale și varietăți (JO L 162, 21.6.2008, p. 13).


title: REGULAMENTUL DE PUNERE ÎN APLICARE (UE) …/… AL COMISIEI de modificare a Regulamentului de punere în aplicare (UE) nr. 808/2014 de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR)

text:
               REGULAMENTUL DE PUNERE ÎN APLICARE (UE) …/… AL COMISIEI

               din 30.7.2018

               de modificare a Regulamentului de punere în aplicare (UE) nr. 808/2014
                  de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului
                  1
               , în special articolul 8 alineatul (3),

               întrucât:

               (1)Regulamentul de punere în aplicare (UE) nr. 808/2014 al Comisiei
                  2
                a stabilit norme privind punerea în aplicare a Regulamentului (UE) nr. 1305/2013. Regulamentul (UE) 2017/2393 al Parlamentului European și al Consiliului
                  3
                a modificat Regulamentul (UE) nr. 1305/2013 prin simplificarea normele generale care stau la baza Fondului european agricol pentru dezvoltare rurală (FEADR). Prin urmare, normele de punere în aplicare a Regulamentului (UE) nr. 1305/2013 ar trebui modificate în consecință.

               (2)Obligația de a selecționa organismele de consiliere prin intermediul unei cereri specifice de oferte a fost eliminată. Prin urmare, normele de aplicare referitoare la cererile de ofertă ar trebui să fie eliminate.

               (3)La articolul 2 alineatul (1) litera (n) din Regulamentul (UE) nr. 1305/2013 au fost introduse norme privind stabilirea comună a tinerilor fermieri, iar la articolul 2 alineatul (1) litera (s) din respectivul regulament a fost adăugată o definiție pentru „data stabilirii”. Prin urmare, dispozițiile referitoare la tinerii fermieri prevăzute la punctul 8 din partea 1 a anexei I la Regulamentul de punere în aplicare (UE) nr. 808/2014 ar trebui să fie aliniate. În plus, în urma eliminării articolului 57 din Regulamentul de punere în aplicare (UE) nr. 809/2014 al Comisiei
                  4
               , care conținea normele privind dezvoltarea exploatațiilor și a întreprinderilor, normele privind planul de afaceri prevăzute în Regulamentul (UE) nr. 808/2014 ar trebui, de asemenea, simplificate.

               (4)Normele privind instrumentele financiare au fost simplificate. În special, la articolul 49 alineatul (4) din Regulamentul (UE) nr. 1305/2013 a fost introdusă o derogare de la aplicabilitatea criteriilor de selecție pentru operațiuni sprijinite prin intermediul instrumentelor financiare. Punctul 8 din partea 1 a anexei I la Regulamentul de punere în aplicare (UE) nr. 808/2014 ar trebui să fie aliniat la această derogare.

               (5)Pentru a evita sarcinile administrative inutile și în special modificările frecvente ale planurilor de finanțare, este necesar să se clarifice faptul că plafonarea legată de depășirea contribuțiilor FEADR planificate prezentate în planul de finanțare al fiecărui program se calculează la nivelul cuantumului total aferent fiecărei măsuri.

               (6)Articolul 39a din Regulamentul (UE) nr. 1305/2013 prevede sprijin pentru fermieri prin intermediul unui instrument de stabilizare a veniturilor specific sectorului, iar articolul 37 din regulamentul respectiv prevede sprijin pentru sistemele de asigurări agricole care acoperă pierderi de peste 20 % din producția medie anuală cauzate de fenomene climatice nefavorabile, de boli ale animalelor sau ale plantelor, de infestarea cu dăunători sau de un incident de mediu. În conformitate cu articolul 8 alineatul (1) litera (h) din Regulamentul (UE) nr. 1305/2013, planul de finanțare ar trebui să indice sprijinul FEADR planificat și rata contribuției.

               (7)Prin urmare, Regulamentul de punere în aplicare (UE) nr. 808/2014 ar trebui modificat în consecință.

               (8)Măsurile prevăzute în prezentul regulament sunt conforme cu avizul Comitetului privind dezvoltarea rurală,

               ADOPTĂ PREZENTUL REGULAMENT:

               Articolul 1

               Regulamentul de punere în aplicare (UE) nr. 808/2014 se modifică după cum urmează:

               1. articolul 7 se elimină;

               2. la articolul 8, alineatul (1) se elimină;

               3. partea 1 a anexei I se modifică după cum urmează:

               (a)Punctul 8 „Descrierea măsurilor selectate” se modifică după cum urmează:

               (i)la subpunctul 2, litera (c) se înlocuiește cu următorul text:

               „(c)
                     domeniul de aplicare, nivelul sprijinului, beneficiarii eligibili și, dacă este relevant, metodologia de calcul al cuantumului sau al ratei sprijinului, cu defalcare în funcție de submăsură și/sau de tipul operațiunii în cazul în care este necesar. Pentru fiecare tip de operațiune, specificarea costurilor eligibile, a condițiilor de eligibilitate, a cuantumurilor și a ratelor de sprijin aplicabile și a principiilor în ceea ce privește stabilirea criteriilor de selecție. În cazul în care sprijinul este acordat unui instrument financiar implementat în temeiul articolului 38 alineatul (4) primul paragraf literele (a) și (b) din Regulamentul (UE) nr. 1303/2013, descrierea tipului de instrument financiar, categoriile generale de destinatari finali, categoriile generale de costuri eligibile și nivelul maxim de sprijin.”

               (ii)la subpunctul 2 litera (e), punctul 5 se înlocuiește cu următorul text:

               „5. Dezvoltarea exploatațiilor și a întreprinderilor [articolul 19 din Regulamentul (UE) nr. 1305/2013]

               — definirea fermelor mici menționate la articolul 19 alineatul (1) litera (a) punctul (iii) din Regulamentul (UE) nr. 1305/2013;

               — definirea acțiunilor menționate la articolul 2 alineatul (1) litera (s) din Regulamentul (UE) nr. 1305/2013 («data stabilirii»);

               — definirea pragurilor inferioare și superioare menționate la articolul 19 alineatul (4) al cincilea paragraf din Regulamentul (UE) nr. 1305/2013;

               — condiții specifice privind sprijinul acordat tinerilor fermieri în cazul în care aceștia nu se stabilesc ca șefi unici ai exploatației în conformitate cu articolul 2 alineatele (1) și (2) din Regulamentul delegat (UE) nr. 807/2014;

               — informații privind aplicarea perioadei de grație menționate la articolul 2 alineatul (3) din Regulamentul delegat (UE) nr. 807/2014;

               — rezumatul cerințelor planului de afaceri;

               — utilizarea posibilității de a combina diferite măsuri prin intermediul unui plan de afaceri care permite accesul tânărului fermier la măsurile respective;

               — domeniile de diversificare vizate.”

               (iii)
                     la subpunctul 2 litera (e), titlul punctului 16 se înlocuiește cu următorul text:

               „16. Gestionarea riscurilor [articolele 36-39a din Regulamentul (UE) nr. 1305/2013]

               (b)Punctul 10 litera (c) se modifică după cum urmează:

               (i)la primul paragraf se adaugă următorul punct (v):

               „(v)
                     pentru operațiunile puse în aplicare în conformitate cu articolul 37 din Regulamentul (UE) nr. 1305/2013, în cazul în care pragul de pierdere minimă este stabilit la 20 %, și pentru operațiunile puse în aplicare în conformitate cu articolul 39a din Regulamentul (UE) nr. 1305/2013, cuantumul total orientativ al contribuției Uniunii și rata orientativă a contribuției.”

               (ii)se adaugă următorul paragraf:

               „În scopul plăților intermediare menționate la articolul 36 din Regulamentul (UE) nr. 1306/2013, al plății soldului menționată la articolul 37 și al verificării și închiderii conturilor menționate la articolul 51 din regulamentul respectiv, contribuția FEADR care urmează să fie plătită pentru cheltuielile publice eligibile ale programului în cauză trebuie respectată la nivelul măsurii.”

               Articolul 2

               Prezentul regulament intră în vigoare în a treia zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles, 30.7.2018

                     Pentru Comisie

                     Preşedintele
                     Jean-Claude JUNCKER

                     (1)

                        JO L 347, 20.12.2013, p. 487.

                     (2)

                        Regulamentul de punere în aplicare (UE) nr. 808/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) (JO L 227, 31.7.2014, p. 18).

                     (3)

                        Regulamentul (UE) 2017/2393 al Parlamentului European și al Consiliului din 13 decembrie 2017 de modificare a Regulamentelor (UE) nr. 1305/2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR), (UE) nr. 1306/2013 privind finanțarea, gestionarea și monitorizarea politicii agricole comune, (UE) nr. 1307/2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune, (UE) nr. 1308/2013 de instituire a unei organizări comune a piețelor produselor agricole și (UE) nr. 652/2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor (JO L 350, 29.12.2017, p. 15).

                     (4)

                        Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea (JO L 227, 31.7.2014, p. 69).


title: REGULAMENTUL DE PUNERE ÎN APLICARE (UE) …/… AL COMISIEI privind modelele de certificate și de declarații „CE” pentru subsistemele și pentru elementele constitutive de interoperabilitate feroviare, modelul de declarație de conformitate cu un tip de vehicul feroviar autorizat și procedurile de verificare „CE” a subsistemelor în conformitate cu Directiva (UE) 2016/797 a Parlamentului European și a Consiliului și de abrogare a Regulamentului (UE) nr. 201/2011

text:
               REGULAMENTUL DE PUNERE ÎN APLICARE (UE) …/… AL COMISIEI

               din 12.2.2019

               privind modelele de certificate și de declarații „CE” pentru subsistemele și pentru elementele constitutive de interoperabilitate feroviare, modelul de declarație de conformitate cu un tip de vehicul feroviar autorizat și procedurile de verificare „CE” a subsistemelor în conformitate cu Directiva (UE) 2016/797 a Parlamentului European și a Consiliului și de abrogare a Regulamentului (UE) nr. 201/2011

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Directiva (UE) 2016/797 a Parlamentului European și a Consiliului din 11 mai 2016 privind interoperabilitatea sistemului feroviar în Uniunea Europeană
                  1
               , în special articolul 9 alineatul (4), articolul 15 alineatul (9) și articolul 24 alineatul (4),

               întrucât:

               (1)Producătorii sau reprezentanții autorizați ai acestora, solicitanții, organismele notificate și organismele desemnate ar trebui să utilizeze modele armonizate pentru documentele care însoțesc cererea de autorizație de punere în funcțiune a instalațiilor fixe sau de autorizație de introducere pe piață a unui vehicul, pentru a raționaliza evaluarea cererilor respective de către Agenția Uniunii Europene pentru Căile Ferate („agenția”) sau de către o autoritate națională de siguranță și pentru a facilita supravegherea sistemului feroviar al Uniunii de către autoritățile naționale de siguranță.

               (2)Este necesar să se faciliteze instituirea declarațiilor „CE” prevăzute în Directiva (UE) 2016/797. În special, este necesar să se faciliteze instituirea declarației „CE” de conformitate sau de adecvare pentru utilizare a elementelor constitutive de interoperabilitate, a declarației „CE” de verificare a subsistemelor, a declarației intermediare de verificare a subsistemelor și a declarației de conformitate cu un tip de vehicul autorizat.

               (3)De asemenea, este necesar să se faciliteze instituirea dosarului tehnic care trebuie să însoțească declarațiile „CE” prin stabilirea unor modele pentru certificatul „CE” de conformitate sau de adecvare pentru utilizare a unui element constitutiv de interoperabilitate, pentru certificatul „CE” de verificare a unui subsistem eliberat de un organism notificat și pentru certificatul „CE” eliberat de un organism desemnat.

               (4)Declarația „CE” de conformitate și declarația „CE” de adecvare pentru utilizare, precum și documentele lor însoțitoare trebuie să dovedească faptul că elementele constitutive de interoperabilitate au făcut obiectul procedurilor stabilite în specificațiile tehnice de interoperabilitate („STI”) pentru evaluarea conformității sau a adecvării pentru utilizare și să indice trimiterile la aceste STI-uri și la alte acte relevante ale Uniunii.

               (5)O declarație „CE” de adecvare pentru utilizare a elementelor constitutive de interoperabilitate care este eliberată pe baza experienței în exploatare ar trebui considerată o declarație suplimentară la declarația „CE” de conformitate a elementului constitutiv de interoperabilitate.

               (6)Natura informațiilor care trebuie furnizate ar trebui să permită utilizarea unui singur model atât pentru declarația „CE” de conformitate a elementelor constitutive de interoperabilitate, cât și pentru declarația „CE” de adecvare pentru utilizare a elementelor constitutive de interoperabilitate.

               (7)Declarația „CE” de verificare a subsistemelor și documentele sale însoțitoare ar trebui să dovedească finalizarea procedurilor pertinente pentru verificarea în conformitate cu legislația aplicabilă a Uniunii și cu normele naționale relevante și să indice trimiterile la directive, la STI-uri și la alte acte relevante ale Uniunii, precum și la normele naționale relevante.

               (8)Pentru a se asigura faptul că un subsistem îndeplinește în continuare, în timp, cerințele esențiale, declarația „CE” de verificare ar trebui să reflecte orice schimbare care afectează subsistemul respectiv, iar solicitantul ar trebui să dispună de proceduri pentru actualizarea continuă a declarației „CE” de verificare.

               (9)Procedura de verificare „CE” a unui subsistem modificat ar trebui să respecte articolul 15 din Directiva (UE) 2016/797 și dispozițiile aplicabile subsistemelor și vehiculelor existente care sunt stabilite în STI-uri. Este posibil ca unele subsisteme existente să fi fost date în exploatare înainte ca procedura de verificare „CE” să li se aplice și, prin urmare, să nu dispună de o declarație „CE” de verificare. Procedura de verificare „CE” cu privire la modificările aduse acestor subsisteme date în exploatare fără o declarație „CE” de verificare ar trebui să se limiteze la părțile subsistemului care sunt modificate și la interfețele acestora cu părțile nemodificate ale subsistemului. În acest caz, o declarație „CE” de verificare ar trebui să acopere subsistemul modificat.

               (10)Ar trebui utilizat un singur model pentru declarația „CE” de verificare și pentru modificările potențiale care ar putea afecta elementele sale pe parcursul duratei de viață a subsistemului.

               (11)Declarația intermediară de verificare a unui subsistem, anexele la aceasta și documentația însoțitoare ar trebui să dovedească finalizarea unei etape a procedurii relevante de verificare a unui subsistem sau a unei părți a unui subsistem, în conformitate cu legislația aplicabilă a Uniunii și cu normele naționale relevante. De asemenea, ar trebui să indice trimiterile la directive, la STI-uri și la alte acte relevante ale Uniunii, precum și la normele naționale relevante.

               (12)Natura informațiilor care trebuie furnizate permite utilizarea unui singur model pentru certificatul „CE” de verificare eliberat de un organism notificat pentru un subsistem, certificatul „CE” de conformitate eliberat de un organism notificat pentru un element constitutiv de interoperabilitate, certificatul „CE” de adecvare pentru utilizare eliberat de un organism notificat pentru un element constitutiv de interoperabilitate, precum și certificatul eliberat de un organism desemnat pentru un subsistem.

               (13)Anexele la declarația de conformitate cu un tip de vehicul autorizat ar trebui să dovedească finalizarea procedurilor pertinente pentru verificarea în conformitate cu legislația aplicabilă a Uniunii și cu normele naționale relevante și să indice trimiterile la directive, la STI-uri și la alte acte relevante ale Uniunii, precum și la normele naționale relevante.

               (14)La 19 decembrie 2017, agenția a emis o recomandare cu privire la declarația „CE” de verificare a subsistemelor și la modelele menționate la articolul 9 alineatul (4), la articolul 15 alineatul (9) și la articolul 24 alineatul (4) din Directiva (UE) 2016/797.

               (15)Întrucât anexele IV și V la Directiva 2008/57/CE a Parlamentului European și a Consiliului
                  2
               , privind conținutul declarației „CE” de conformitate sau de adecvare pentru utilizare și al declarației „CE” de verificare, sunt abrogate prin Directiva (UE) 2016/797, dispozițiile respective ar trebui înlocuite.

               (16)Regulamentul (UE) nr. 201/2011 al Comisiei
                  3
                ar trebui abrogat.

               (17)Măsurile prevăzute în prezentul regulament sunt conforme cu avizul comitetului menționat la articolul 51 alineatul (1) din Directiva (UE) 2016/797,

               ADOPTĂ PREZENTUL REGULAMENT:

               Articolul 1

               Obiect

               Prezentul regulament stabilește:

               (a)modelul pentru declarația „CE” de conformitate sau de adecvare pentru utilizare a unui element constitutiv de interoperabilitate, menționat la articolul 9 alineatul (2) din Directiva (UE) 2016/797;

               (b)detaliile procedurilor de verificare „CE” a subsistemelor și modelul pentru declarația „CE” de verificare, menționate la articolul 15 alineatul (9) din Directiva (UE) 2016/797;

               (c)modelul pentru declarația intermediară de verificare a subsistemului, menționat la articolul 15 alineatul (9) din Directiva (UE) 2016/797;

               (d)modelul pentru certificatele de conformitate sau de adecvare pentru utilizare a unui element constitutiv de interoperabilitate, menționate la articolul 9 alineatul (2), și modelul pentru certificatele de verificare a unui subsistem, menționat la articolul 15 alineatul (9) din Directiva (UE) 2016/797;

               (e)modelul pentru declarația de conformitate cu un tip de vehicul autorizat, menționat la articolul 24 alineatul (4) din Directiva (UE) 2016/797.

               Articolul 2

               Definiții

               În sensul prezentului regulament, se aplică următoarele definiții:

               (a)„declarație «CE» de conformitate” înseamnă declarația întocmită pentru un element constitutiv de interoperabilitate de către producător sau de către reprezentantul autorizat al acestuia, în care producătorul sau reprezentantul autorizat al acestuia declară pe proprie răspundere că elementul constitutiv de interoperabilitate în cauză, care a fost supus procedurilor de verificare relevante, respectă legislația relevantă a Uniunii;

               (b)„declarație «CE» de adecvare pentru utilizare” înseamnă declarația suplimentară la declarația „CE” de conformitate a elementului constitutiv de interoperabilitate, întocmită pentru un element constitutiv de interoperabilitate de către producător sau de către reprezentantul autorizat al acestuia, în care producătorul sau reprezentantul autorizat al acestuia declară pe proprie răspundere că elementul constitutiv de interoperabilitate în cauză, care a fost supus procedurilor de verificare relevante, respectă cerințele de adecvare pentru utilizare prevăzute în STI relevantă;

               (c)„declarație «CE» de verificare” înseamnă declarația întocmită pentru un subsistem de către solicitant, în care solicitantul declară pe proprie răspundere că subsistemul în cauză, care a fost supus procedurilor de verificare relevante, îndeplinește cerințele legislației relevante a Uniunii și orice norme naționale relevante;

               (d)„subsistem care a fost dat în exploatare fără o declarație «CE» de verificare” înseamnă un subsistem, fix sau mobil, care a fost dat în exploatare înainte ca procedura de verificare „CE” să-i fie aplicabilă în conformitate cu Directivele 96/48/CE
                  4
               , 2001/16/CE
                  5
                sau 2008/57/CE și, prin urmare, fără o declarație „CE” de verificare.

               (e)„declarație intermediară de verificare” înseamnă documentul întocmit fie de organismul notificat ales de solicitant, în cazul cerințelor STI, fie de un organism desemnat, în cazul cerințelor care decurg din normele naționale, care înregistrează rezultatele unei etape a procedurii de verificare;

               (f)„certificat «CE» de conformitate” înseamnă certificatul eliberat pentru un element constitutiv de interoperabilitate de către organismul notificat cu privire la conformitatea unui element constitutiv de interoperabilitate, luat în considerare în mod izolat, cu specificația tehnică a Uniunii care trebuie respectată;

               (g)„certificat «CE» de adecvare pentru utilizare” înseamnă certificatul eliberat pentru un element constitutiv de interoperabilitate de către organismul notificat cu privire la adecvarea pentru utilizare a unui element constitutiv de interoperabilitate luat în considerare în mediul său feroviar;

               (h)„certificat de verificare” înseamnă certificatul eliberat pentru un subsistem fie de organismul notificat, fie de organismul desemnat, cu privire la verificarea conformității cu STI-urile relevante sau, respectiv, cu normele naționale relevante, de la etapa de proiectare până la etapa de recepție înainte de introducerea pe piață sau darea în exploatare a subsistemului, care include verificarea interfețelor subsistemului în cauză cu sistemul în care este încorporat;

               (i)„certificat «CE» de verificare” înseamnă certificatul eliberat pentru un subsistem de organismul notificat doar cu privire la verificarea conformității cu STI-urile relevante;

               (j)„declarație de conformitate cu un tip de vehicul autorizat” înseamnă declarația întocmită de solicitant pentru un vehicul, în care solicitantul declară pe proprie răspundere că vehiculul în cauză, care a fost supus procedurilor de verificare relevante, este conform cu un tip de vehicul autorizat și respectă cerințele legislației relevante a Uniunii și normele naționale relevante;

               (k)„ID ERADIS” înseamnă codul alfanumeric care este utilizat pentru a identifica o declarație „CE” de conformitate sau de adecvare pentru utilizare a elementelor constitutive de interoperabilitate sau o declarație „CE” de verificare a subsistemului și care este stabilit în conformitate cu anexa VII.

               Articolul 3

               Declarația „CE” de conformitate sau
               declarația „CE” de adecvare pentru utilizare

               1.Producătorul sau reprezentantul autorizat al acestuia întocmește declarația „CE” de conformitate a elementului constitutiv de interoperabilitate sau declarația „CE” de adecvare pentru utilizare a elementului constitutiv de interoperabilitate în conformitate cu modelul stabilit în anexa I.

               2.O declarație „CE” de conformitate sau o declarație „CE” de adecvare pentru utilizare este redactată în una din limbile oficiale ale Uniunii – aceeași limbă ca și documentele sale însoțitoare.

               Articolul 4

               Documentele însoțitoare pentru declarația „CE” de conformitate sau pentru
               declarația „CE” de adecvare pentru utilizare

               O declarație „CE” de conformitate sau de adecvare pentru utilizare a elementelor constitutive de interoperabilitate este însoțită de următoarele documente:

               (a)certificatul „CE” de conformitate și, acolo unde este cazul, certificatul „CE” de adecvare pentru utilizare;

               (b)documentația tehnică în conformitate cu Decizia 2010/713/UE a Comisiei
                  6
               .

               Articolul 5

               Declarația „CE” de verificare

               1.O declarație „CE” de verificare se bazează pe informațiile rezultate în urma procedurilor de verificare a subsistemelor stabilite la articolul 15 din Directiva (UE) 2016/797 și în anexa IV la directiva respectivă. O declarație „CE” de verificare cuprinde verificarea pe baza dreptului Uniunii și, acolo unde este cazul, pe baza normelor naționale.

               2.Solicitantul întocmește declarația „CE” de verificare în conformitate cu modelul stabilit în anexa II și, atunci când se referă la un subsistem dat inițial în exploatare fără o declarație „CE” de verificare, în conformitate cu modelul stabilit în anexa III.

               3.O declarație „CE” de verificare este redactată în una din limbile oficiale ale Uniunii – aceeași limbă ca și documentele sale însoțitoare.

               Articolul 6

               Procedura de verificare în cazul modificării unui subsistem

               1.În cazul modificării unui subsistem, solicitantul analizează modificarea și evaluează impactul asupra declarației „CE” de verificare.

               2.Dacă valabilitatea unui element din declarația „CE” de verificare relevantă este afectat de modificarea respectivă, solicitantul actualizează declarația „CE” de verificare sau întocmește o nouă declarație „CE” de verificare. De fiecare dată când este necesară o nouă autorizație în conformitate cu criteriile stabilite la articolul 18 alineatul (6) și la articolul 21 alineatul (12) din Directiva (UE) 2016/797, se întocmește o nouă declarație „CE” de verificare.

               3.În cazul în care o modificare afectează un parametru de bază, solicitantul evaluează necesitatea aplicării procedurii „CE” de verificare prevăzute la articolul 15 din Directiva (UE) 2016/797 și în anexa IV la aceasta pentru subsistemul modificat și, dacă este necesar, aplică procedura respectivă.

               Articolul 7

               Procedura de verificare în cazul modificării unui subsistem care a fost dat în exploatare fără o declarație „CE” de verificare

               1.În cazul modificării unui subsistem care a fost dat în exploatare fără o declarație „CE” de verificare, solicitantul analizează modificarea și evaluează impactul asupra documentației privind proiectarea și privind întreținerea.

               2.În cazul în care se efectuează o modificare a unui subsistem care afectează un parametru de bază, solicitantul evaluează necesitatea aplicării procedurii „CE” de verificare în conformitate cu articolul 15 din Directiva (UE) 2016/797 și, dacă este necesar, aplică procedura respectivă.

               3.Organismul de evaluare a conformității evaluează doar acele părți ale subsistemului care suferă modificări, precum și interfețele cu părțile nemodificate ale subsistemului.

               4.Solicitantul întocmește o declarație „CE” de verificare pentru întregul subsistem, declarând pe proprie răspundere că:

               (a)partea modificată și interfețele cu părțile nemodificate ale subsistemului au fost supuse procedurilor de verificare relevante și respectă legislația relevantă a Uniunii și orice norme naționale relevante;

               (b)partea nemodificată a fost dată în folosință în cadrul sistemului feroviar și a fost menținută în starea sa de funcționare proiectată începând de la data dării în folosință în cadrul sistemului feroviar și până la data întocmirii declarației CE de verificare.

               Articolul 8

               Declarație intermediară de verificare

               1.O declarație intermediară de verificare se bazează pe aceleași module de evaluare a conformității relevante ca cele folosite pentru emiterea unui certificat de verificare a unui subsistem.

               2.Organismul notificat sau organismul desemnat întocmește declarația intermediară de verificare în conformitate cu modelul stabilit în anexa IV.

               3.Declarația intermediară de verificare este redactată în una din limbile oficiale ale Uniunii – aceeași limbă ca și documentele sale însoțitoare.

               Articolul 9

               Certificatul de conformitate sau de adecvare pentru utilizare și de verificare

               Certificatul de verificare a unui subsistem, certificatul „CE” de verificare și certificatul „CE” de conformitate sau de adecvare pentru utilizare a elementelor constitutive de interoperabilitate se întocmesc în conformitate cu modelul stabilit în anexa V.

               Articolul 10

               Declarație de conformitate cu un tip de vehicul autorizat

               1.Un solicitant întocmește o declarație de conformitate cu un tip de vehicul autorizat în conformitate cu structura-model stabilită în anexa VI.

               2.O declarație de conformitate cu un tip de vehicul autorizat este redactată în una din limbile oficiale ale Uniunii – aceeași limbă ca și documentele sale însoțitoare.

               Articolul 11

               Abrogare

               Regulamentul (UE) nr. 201/2011 se abrogă cu efect de la 16 iunie 2019.

               Anexa la Regulamentul (UE) nr. 201/2011 se aplică în continuare, până la 16 iunie 2020, declarației de conformitate cu tipul menționată la articolul 26 alineatul (4) din Directiva 2008/57/CE, în statele membre care au transmis notificări agenției și Comisiei în conformitate cu articolul 57 alineatul (2) din Directiva (UE) 2016/797.

               Articolul 12

               Intrare în vigoare și aplicare

               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

               Regulamentul se aplică de la 16 iunie 2019 în statele membre care nu au transmis notificări agenției și Comisiei în conformitate cu articolul 57 alineatul (2) din Directiva (UE) 2016/797.

               Articolul 11 se aplică de la 16 iunie 2019 în statele membre care au transmis notificări agenției și Comisiei cu privire la intenția de a prelungi perioada de transpunere a Directivei (UE) 2016/797 în conformitate cu articolul 57 articolul (2) din aceasta.

               Prezentul regulament se aplică în toate statele membre de la 16 iunie 2020.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles, 12.2.2019

                     Pentru Comisie

                     Preşedintele
                     Jean-Claude JUNCKER

                     (1)

                        JO L 138, 26.5.2016, p. 44.

                     (2)

                        Directiva 2008/57/CE a Parlamentului European și a Consiliului din 17 iunie 2008 privind interoperabilitatea sistemului feroviar în Comunitate (JO L 191, 18.7.2008, p. 1).

                     (3)

                        Regulamentul (UE) nr. 201/2011 al Comisiei din 1 martie 2011 privind modelul de declarație de conformitate cu un tip autorizat de vehicul feroviar (JO L 57, 2.3.2011, p. 8).

                     (4)

                        Directiva 96/48/CE a Consiliului din 23 iulie 1996 privind interoperabilitatea sistemului feroviar transeuropean de mare viteză (JO L 235, 17.9.1996, p. 6).

                     (5)

                        Directiva 2001/16/CE a Parlamentului European și a Consiliului din 19 martie 2001 privind interoperabilitatea sistemului feroviar transeuropean convențional (JO L 110, 20.4.2001, p. 1).

                     (6)

                        Decizia 2010/713/UE a Comisiei din 9 noiembrie 2010 privind modulele pentru procedurile de evaluare a conformității și a adecvării pentru utilizare, precum și de verificare CE care trebuie utilizate în specificațiile tehnice de interoperabilitate adoptate în temeiul Directivei 2008/57/CE a Parlamentului European și a Consiliului (JO L 319, 4.12.2010, p. 1).

    ---documentbreak---

               ANEXA I

               MODEL DE DECLARAȚIE „CE” DE CONFORMITATE SAU DE ADECVARE
               PENTRU UTILIZARE A ELEMENTELOR CONSTITUTIVE DE INTEROPERABILITATE

               Declarația „CE” de conformitate sau de adecvare pentru utilizare a elementelor constitutive de interoperabilitate

               Numărul de identificare al declarației „CE” [ID ERADIS]
                  11

               Subsemnatul, producător sau reprezentant autorizat

               [Denumirea societății]

               [Adresa poștală completă]

               declar pe proprie răspundere că următorul element constitutiv de interoperabilitate
                  22:

               [Denumirea/scurtă descriere a elementului constitutiv de interoperabilitate, identificarea unică a elementului constitutiv de interoperabilitate]

               la care se referă prezenta declarație respectă legislația relevantă a Uniunii:

               [Titlul directivei (titlurile directivelor); titlul STI (titlurile STI-urilor); titlul (titlurile) specificațiilor europene]

               a fost evaluat de următorul organism notificat:

               [Denumirea societății]

               [Numărul de înregistrare]

               [Adresa completă]

               În conformitate cu următoarea aprobare (următoarele aprobări) și/sau cu următorul certificat (următoarele certificate):

               [Aprobarea (aprobările), data emiterii][Numărul certificatului (numerele certificatelor), data emiterii]

               Se aplică următoarele condiții de utilizare și alte restricții
                  33:

               [Lista sau trimiterea la lista de condiții de utilizare și alte restricții]

               Pentru declararea conformității au fost urmate procedurile de mai jos:

               [Modulele alese de producător pentru evaluarea elementului constitutiv de interoperabilitate]

               Lista anexelor

               [Titlurile anexelor (Documentația tehnică sau dosarul tehnic care însoțește declarația „CE” de conformitate sau de adecvare pentru utilizare)]
                  44

               Întocmită la:

               [Data ZZ/LL/AAAA]

               Semnătura producătorului/reprezentantului autorizat
               [Prenume, nume]

               ANEXA II

               MODEL DE DECLARAȚIE „CE” DE VERIFICARE A UNUI SUBSISTEM

               Declarație „CE” de verificare a unui subsistem

               Numărul de identificare al declarației „CE” [ID ERADIS]
                  51

               Subsemnatul, solicitant:

               [Denumirea societății]

               [Adresa poștală completă]

               declar pe proprie răspundere că următorul subsistem
                  62:

               [Denumirea/scurtă descriere a subsistemului, identificarea unică a subsistemului]

               la care se referă prezenta declarație a fost supus procedurilor de verificare relevante și respectă legislația relevantă a Uniunii și orice norme naționale relevante:

               [Trimitere la: directivă (directive), STI(-uri), normele naționale relevante,]

               a fost evaluat de următoarele organisme de evaluare a conformității:

                        Organism notificat:

                        Denumirea societății

                        Numărul de înregistrare

                        Adresa completă

                        Organism desemnat:

                        Denumirea societății

                        Numărul de identificare

                        Adresa completă

                        Organism de evaluare [Evaluarea riscurilor]:

                        Denumirea societății

                        Numărul de identificare

                        Adresa completă

               În conformitate cu următorul certificat (următoarele certificate) și/sau următorul raport (următoarele rapoarte):

               [Numărul certificatului (numerele certificatelor), numărul raportului (numerele rapoartelor), data (datele) emiterii]

               Se aplică următoarele condiții de utilizare și alte restricții
                  73:

               [Lista sau trimiterea la lista de condiții de utilizare și alte restricții]

               Pentru declararea conformității au fost urmate procedurile de mai jos:

               [Modulele alese de solicitant pentru verificarea subsistemului]

               Identificarea dosarului tehnic care însoțește prezenta declarație

               [Trimitere la dosarul tehnic care însoțește declarația „CE” de verificare a subsistemului în conformitate cu articolul 15 alineatul (4) din Directiva (UE) 2016/797]

               Trimitere la declarația „CE” de verificare anterioară (dacă este cazul)

               [Da/Nu]

               Întocmită la:
               [data ZZ/LL/AAAA]

               Semnătura solicitantului

               Prenume, nume

               ANEXA III

               MODEL DE DECLARAȚIE „CE” DE VERIFICARE A UNUI SUBSISTEM DAT INIȚIAL ÎN EXPLOATARE FĂRĂ O DECLARAȚIE „CE”

               Declarație „CE” de verificare a unui subsistem

               Numărul de identificare al declarației „CE” [ID ERADIS]
                  81

               Subsemnatul, solicitant:

               [Denumirea societății]

               [Adresa poștală completă]

               declar pe proprie răspundere că, pentru subsistemul la care se referă prezenta declarație
                  92:

               [Denumirea/scurtă descriere a subsistemului, identificarea unică a subsistemului]

               partea modificată a subsistemului:

               [Denumirea/scurtă descriere a părților subsistemului]

               a fost supusă procedurilor de verificare relevante și respectă legislația relevantă a Uniunii și orice norme naționale relevante:

               [Trimitere la: directivă (directive), STI(-uri), normele naționale relevante,]

               a fost evaluat de următoarele organisme de evaluare a conformității:

                        Organism notificat:

                        Denumirea societății

                        Numărul de înregistrare

                        Adresa completă

                        Organism desemnat:

                        Denumirea societății

                        Numărul de identificare

                        Adresa completă

                        Organism de evaluare [Evaluarea riscurilor]:

                        Denumirea societății

                        Numărul de identificare

                        Adresa completă

               În conformitate cu următorul certificat (următoarele certificate) și/sau următorul raport (următoarele rapoarte):

               [Numărul certificatului (numerele certificatelor), numărul raportului (numerele rapoartelor), data (datele) emiterii]

               Partea nemodificată a subsistemului la care se referă prezenta declarație a fost dată în folosință în cadrul sistemului feroviar și a fost menținută în starea sa de funcționare proiectată începând de la data dării în folosință în cadrul sistemului feroviar și până la data întocmirii declarației „CE” de verificare.

               Se aplică următoarele condiții de utilizare și alte restricții
                  103:

               [Lista sau trimiterea la lista de condiții de utilizare și alte restricții]

               Pentru declararea conformității au fost urmate procedurile de mai jos:

               [Modulele alese de solicitant pentru verificarea subsistemului]

               Identificarea dosarului tehnic care însoțește prezenta declarație

               [Trimitere la dosarul tehnic care însoțește declarația „CE” de verificare a subsistemului în conformitate cu articolul 15 alineatul (4) din Directiva (UE) 2016/797]

               Trimitere la declarația „CE” de verificare anterioară (dacă este cazul)

               [Da/Nu]

               Întocmit la:
               [data ZZ/LL/AAAA]

               Semnătura solicitantului

               Prenume, nume

               ANEXA IV

               MODEL DE DECLARAȚIE INTERMEDIARĂ DE VERIFICARE

               Declarația intermediară de verificare

               Numărul [numărul unic de identificare a DIV care asigură trasabilitatea documentului]
                  111

               Obiectul evaluării
                  122:

               [Identificarea unică a subsistemului sau a părții subsistemului: identificarea întregului subsistem sau a părții subsistemului și etapele de verificare în conformitate cu punctul 2.2.3 din anexa IV la Directiva (UE) 2016/797]

               Solicitant, dacă este cazul inclusiv producător și locuri de producție:

               [nume, adresă (adrese)]

               Cerințe de evaluare:

               [Trimitere la: directivă (directive), STI(-uri), neaplicarea STI-ului (STI-urilor), normele naționale relevante, specificațiile europene, alte mijloace acceptabile de conformitate]

               Modul (module) aplicat(e):

               [Modulele alese de solicitant pentru evaluarea subsistemului sau a unei părți a subsistemului, precum și etapele de verificare]

               Rezultatul evaluării/auditului:

               [Inclusiv trimitere la raportul de evaluare/de audit]

               Se aplică următoarele condiții și limite de utilizare
                  133:

               [Lista sau trimiterea la lista de condiții și limite de utilizare]

               Anexa la DIV
                  144 (dacă este cazul)

               [Da/Nu]

               Documentele care însoțesc prezenta DIV:

               [trimitere la documentele însoțitoare; lista sau fișierul cu documentele folosite pentru evaluare]

               Valabilitate:

               [durata și condițiile de valabilitate a DIV]

               Întocmit la:

               [data ZZ/LL/AAAA]

                        Organism notificat

                        Semnătură

                        Prenume, nume

                        [SAU]

                        Pagina 1[/nn]

                        Organism desemnat

                        Semnătură

                        Prenume, nume

                        Denumirea societății

                        Denumirea societății

                        Numărul de înregistrare

                        Numărul de identificare

                        Adresă poștală completă

                        Adresă poștală completă

               Anexa la declarația intermediară de verificare [dacă este cazul]

               Numărul [număr unic de identificare a DIV]

               Obiectul evaluării:

               [Identificarea unică a subsistemului sau a părții subsistemului: identificarea întregului subsistem sau a părții subsistemului și etapele de verificare în conformitate cu punctul 2.2.3 din anexa IV la Directiva (UE) 2016/797]

               Întocmită la:

               [data ZZ/LL/AAAA]

                        Organism notificat

                        Semnătură

                        Prenume, nume

                        [SAU]

                        Organism desemnat

                        Semnătură

                        Prenume, nume

                        Denumirea societății

                        Denumirea societății

                        Numărul de înregistrare

                        Numărul de identificare

                        Adresă poștală completă

                        Adresă poștală completă

               Pagina n/nn

               ANEXA V

               MODEL DE CERTIFICAT

               Certificat [„CE”]
                  151 de [conformitate/adecvare pentru utilizare/verificare]

               Numărul [numărul unic de identificare a certificatului]
                  162

               Obiectul evaluării
                  173:

               [Identificarea unică a elementului constitutiv de interoperabilitate sau a subsistemului]

               Solicitant; dacă este cazul, inclusiv producător și locuri de producție:

               [nume, adresă (adrese)]

               Cerințe de evaluare:

               [Trimitere la: directivă (directive), STI(-uri), normele naționale relevante, specificațiile europene, alte mijloace acceptabile de conformitate]

               Modul (module) aplicat(e):

               [Modulul (modulele) ales(e) de solicitant pentru evaluarea elementului constitutiv de interoperabilitate sau a subsistemului]

               Rezultatul evaluării/auditului:

               [Inclusiv trimitere la raportul de evaluare/de audit]

               Se aplică următoarele condiții și limite de utilizare
                  184:

               [Lista sau trimiterea la lista de condiții și limite de utilizare]

               Anexa
                  195 (dacă este cazul):

               [Da/Nu]

               Documentele care însoțesc prezentul certificat [„CE”]1:

               [trimitere la documentele însoțitoare; lista sau fișierul cu documentele folosite pentru evaluare]

               Valabilitate:
               [durata și condițiile de valabilitate a certificatului]

               Întocmită la:

               [data ZZ/LL/AAAA]

                        Organism notificat

                        Semnătură

                        Prenume, nume

                        [SAU]

                        Organism desemnat

                        Semnătură

                        Prenume, nume

                        Denumirea societății

                        Denumirea societății

                        Numărul de înregistrare

                        Numărul de identificare

                        Adresă poștală completă

                        Adresă poștală completă

               pagina 1[/nn]

               Anexă la certificatul [„CE”]1 [dacă este cazul6
                  206]

               Numărul [numărul unic de identificare a certificatului]

               Obiectul evaluării:

               [Identificarea unică a elementului constitutiv de interoperabilitate sau a subsistemului]

               Întocmită la:

               [data ZZ/LL/AAAA]

                        Organism notificat

                        Semnătură

                        Prenume, nume

                        [SAU]

                        Organism desemnat

                        Semnătură

                        Prenume, nume

                        Denumirea societății

                        Denumirea societății

                        Numărul de înregistrare

                        Numărul de identificare

                        Adresă poștală completă

                        Adresă poștală completă

               pagina n/nn

               ANEXA VI

               MODEL DE DECLARAȚIE DE CONFORMITATE CU UN TIP DE VEHICUL AUTORIZAT

               Declarație de conformitate cu un tip de vehicul autorizat

               Subsemnatul,

               solicitant

               [Denumirea societății]
                  211

               [Adresa completă]

               Declar pe proprie răspundere că vehiculul [numărul european al vehiculului / numărul de vehicul pre-rezervat / modalitatea de identificare convenită]
                  222 la care se referă prezenta declarație

               - este conform cu tipul de vehicul autorizat [identificarea ERATV a tipului/versiunii/variantei de vehicul]

               - respectă legislația relevantă a Uniunii și normele naționale relevante indicate în anexele la prezenta declarație,

               - a fost supus tuturor procedurilor de verificare necesare pentru întocmirea prezentei declarații.

               Lista anexelor
                  233

               [Titlurile anexelor]

               Semnată în numele [numele solicitantului]

               Întocmită la [locul], [data ZZ/LL/AAAA]

               [numele, funcția] [semnătura]

               ANEXA VII

               STRUCTURA ȘI CONȚINUTUL NUMĂRULUI DE IDENTIFICARE AL DECLARAȚIEI „CE”

               Fiecărei declarații „CE” de conformitate sau de adecvare pentru utilizare a unui element constitutiv de interoperabilitate și fiecărei declarații „CE” de verificare a unui subsistem i se alocă un cod alfanumeric format din 2 litere și 24 de cifre, cu următoarea structură:

                        CC

                        RRRRRRRRRRRRRR

                        YYYY

                        NNNNNN

                        Codul țării

                        (două litere)

                        Numărul național de înregistrare al solicitantului

                        (paisprezece cifre)

                        Anul

                        (patru cifre)

                        Contor

                        (șase cifre)

                           Câmpul 1

                        Câmpul 2

                           Câmpul 3

                        Câmpul 4

               CÂMPUL 1 – Cod de țară (două litere)

               Codul de țară se alocă pe baza standardului ISO 3166.

               CÂMPUL 2 – Numărul național de înregistrare al solicitantului (număr format din paisprezece cifre)

               Numărul național de înregistrare al solicitantului este numărul oficial de înregistrare/identificare, care este alocat fie de către autoritatea fiscală, fie de către Registrul comerțului sau de o altă autoritate care înregistrează societățile în statul membru.

               Dacă numărul este constituit din mai puțin de paisprezece cifre, primele cifre ar trebui să rămână necompletate - 00, la fel ca în cazul contorului.

               CÂMPUL 3 – Anul (patru cifre)

               Acest câmp indică anul în care a fost eliberat documentul.

               CÂMPUL 4 – Contorul (șase cifre)

               Contorul este un număr progresiv care se mărește cu o unitate de fiecare dată când se emite o declarație.

               În fiecare an, contorul repornește de la zero.

               El este în legătură cu organismul emitent.

                     (1)
                  1
                        Informațiile între paranteze pătrate [ ] sunt furnizate pentru a ajuta utilizatorul să completeze modelul în mod corect și exhaustiv.

                     (2)
                  2
                        Descrierea elementului constitutiv de interoperabilitate trebuie să permită identificarea unică și trasabilitatea.

                     (3)
                  3
                        Atunci când se face trimitere la o listă de condiții de utilizare și alte restricții, lista respectivă trebuie să poată fi accesată de entitatea de autorizare.

                     (4)
                  4
                        Documentația tehnică în conformitate cu Decizia 2010/713/UE a Comisiei.

                     (5)
                  1
                        Informațiile între paranteze pătrate [ ] sunt furnizate pentru a ajuta utilizatorul să completeze modelul în mod corect și exhaustiv.

                     (6)
                  2
                        Descrierea subsistemului trebuie să permită identificarea unică și trasabilitatea.

                     (7)
                  3
                        Atunci când se face trimitere la o listă de condiții de utilizare și alte restricții, lista respectivă trebuie să poată fi accesată de entitatea de autorizare.

                     (8)
                  1
                        Informațiile între paranteze pătrate [ ] sunt furnizate pentru a ajuta utilizatorul să completeze modelul în mod corect și exhaustiv.

                     (9)
                  2
                        Descrierea subsistemului trebuie să permită identificarea unică și trasabilitatea.

                     (10)
                  3
                        Atunci când se face trimitere la o listă de condiții de utilizare și alte restricții, lista respectivă trebuie să poată fi accesată de entitatea de autorizare.

                     (11)
                  1
                        Informațiile între paranteze pătrate [ ] sunt furnizate pentru a ajuta utilizatorul să completeze modelul.

                     (12)
                  2
                        Descrierea subsistemului sau a părții subsistemului trebuie să permită identificarea unică și trasabilitatea.

                     (13)
                  3
                        Atunci când se face trimitere la o listă de condiții de utilizare și alte restricții, lista respectivă trebuie să poată fi accesată de entitatea de autorizare.

                     (14)
                  4
                        Emiterea DIV ca document cu o singură pagină este o bună practică; dacă informațiile relevante pentru DIV nu încap toate pe o singură pagină, anexa oferă suficient spațiu pentru orice alte informații relevante care trebuie luate în considerare.

                     (15)
                  1
                        Mențiunea „CE” se aplică numai certificatelor eliberate de un organism notificat, inclusiv certificatelor care includ atât sarcini ale organismelor notificate, cât și sarcini ale organismelor desemnate, atunci când este vorba de aceeași entitate. Mențiunea „CE” nu se aplică certificatelor emise de un organism desemnat.

                     (16)
                  2
                        Informațiile între paranteze pătrate [ ] sunt furnizate doar pentru a ajuta utilizatorul să completeze modelul în mod corect și exhaustiv.

                     (17)
                  3
                        Descrierea elementului constitutiv de interoperabilitate sau a subsistemului trebuie să permită identificarea unică și trasabilitatea.

                     (18)
                  4
                        Atunci când se face trimitere la o listă de condiții de utilizare și alte restricții, lista respectivă trebuie să poată fi accesată de entitatea de autorizare

                     (19)
                  5
                        Emiterea certificatelor ca document cu o singură pagină este o bună practică; dacă informațiile relevante pentru certificat nu încap toate pe o singură pagină, anexa oferă suficient spațiu pentru orice alte informații relevante care trebuie luate în considerare.

                     (20)
                  6
                        Emiterea certificatelor ca document cu o singură pagină este o bună practică; dacă informațiile relevante pentru certificat nu încap toate pe o singură pagină, anexa oferă suficient spațiu pentru orice alte informații relevante care trebuie luate în considerare.

                     (21)
                  1
                        Informațiile între paranteze pătrate [ ] sunt furnizate pentru a ajuta utilizatorul să completeze modelul în mod corect și exhaustiv.

                     (22)
                  2
                        Pentru un vehicul existent, în scopul identificării vehiculului se utilizează numărul european al vehiculului (NEV) existent la momentul întocmirii prezentei declarații.Pentru un vehicul nou, dacă la momentul întocmirii prezentei declarații vehiculului nu i-a fost încă alocat un număr de vehicul pre-rezervat în conformitate cu Decizia de punere în aplicare (UE) 2018/1614 a Comisiei, acesta este identificat cu ajutorul altui sistem de identificare convenit în prealabil de solicitant și de entitatea de autorizare.În conformitate cu punctul 3 din secțiunea 3.2.1 a anexei II la decizia respectivă, numărul de vehicul rezervat devine NEV la momentul înregistrării.

                     (23)
                  3
                        Anexele includ copii ale declarației (declarațiilor) CE de verificare a subsistemului (subsistemelor).